Maez-Geraod

Maez-Geraod a zo ur gumun eus Breizh en Aodoù an Arvor, er c'hreisteiz da Zinan, e kanton Evrann.
 Douaroniezh 
 War lez ar Renk emañ Maez-Geraod.
 Anv 
 Régis de Saint-Jouan ː capella Sancti Nicolai de Campis, 1181
 Erwan Vallerie ː Sancti Nicolai de Campis, 1181; Champs Geraut, 1513
 Ardamezioù 
En gul e dreustell en argant karget gant teir moualc'henn en sabel, heuliet gant tri penn bleiz diframmet en aour, 2 ouzh kab, 1ouzh beg.
Ardamezioù familh Nicolas (). Jean de Nicolas en devoa dimezet Jeanne Martin, itron Maez-Geraod.
 Istor 
 Maez-Geraod a oa ur lodenn eus parrez Evran, bet distaget dre ul lezenn eus an 6 a viz Ebrel 1934.

 Brezel-bed kentañ  
 Mervel a reas 64 gwaz abalamour d'ar brezel hervez monumant ar re varvMonumant ar re varv - Memorial Genweb.
 Eil Brezel-bed  
 D'an 29 a viz Mae 1943 e kouezhas un nijerez B-17F (marilhet 42-29476 ha kodet GL-M) eus aerlu SUA (United States Army Air Forces) e lec'h Frays, e Maez-Geraod; lazhet e voe nav nijour, an dekvet hini a voe tapet gant an AlamanedPertes USAAF.
 D'an 27 a viz Gouere 1944 e oa aozet ur spi-brezel a-eneb an Alamaned el lec'h la Pesnais gant strouezhien deut eus diavezRégis de Saint-Jouan
 D'an 2 a viz Eost 1944 e erruas e Maez-Geraod rakward an 3vet arme SUAat ar jeneral Patton
 D'ar 7 a viz Eost 1944 e kouezhas un nijerez Heinkel 111 kodet S3+AL eus an aerlu alaman (Luftwaffe) e Maez-Geraod; un nijour a varvas, douaret e voe e Marigny, departamant Manche (Bro-C'hall)Pertes Luftwaffe.
 Mervel a reas nav den ag ar gumun abalamour d'ar brezel.
 Brezhoneg 
 10,0 % eus anvioù-lecʼh ar gumun a zo brezhonekJean-Yves Le Moing, Les noms de lieux bretons de Haute-Bretagne, Coop Breizh, 1990, p. 339.

 Monumantoù ha traoù heverk 

 Chapel Intron-Varia Wir-Sikour.
 Kastell ar C'hravell hag e gouldri (1607).
 Monumant ar re varv e Leurgêr ar Maerdi, luc’hskeudennoùMemorial Genweb.
 Monumant an nijourion stadunanat, luc’hskeudennoùMemorial Genweb.

 Emdroadur ar boblañs abaoe 1962 
 Demografiezh 1962  1968  1975  1982  1990  1999  2006  2012  2013 860  943  934  961  943 960 1007  1045  1040 Abaoe 1962 : Poblañs hep kontoù doubl
 Melestradurezh 
 Tud  
 Jean Nicolas, kuzulier e Breujoù Breizh e 1620.
 Jean Nicolas, mab an hini diraog, kadoriad ar Rekedoù e Breujoù Breizh e 1645.
 Ardamezeg ar familhoù 
80pxNicolasAotrounez Maez-Geraod ha La ClayeEn gul e dreustell en argant karget gant teir moualc'henn en sabel, heuliet gant tri penn bleiz diframmet en aour, 2 ouzh kab, 1ouzh beg.
 Levrlennadur 
 Michel Froger & Michel Pressensé : Armorial des communes des Côtes-d'Armor & Ille-et-Vilaine. 2008
 Régis de Saint-Jouan : Dictionnaire des communes. Département des Côtes-d'Armor. Eléments d'histoire et d'archéologie. Conseil Général des Côtes d'Armor. Saint-Brieuc. 1990
 Erwan Vallerie : Diazezoù studi istorel an anvioù-parrez. Corpus. An Here. 1995
 Liammoù diavaez 

 Maez-Geraod en Institut géographique national
 Notennoù ha daveoù 

Rummad:Kumunioù Aodoù-an-Arvor
Rummad:Nijerezioù SUA aet d'ar strad e Breizh e-pad an Eil brezel-bed
Rummad:Nijerezioù alaman aet d'ar strad e Breizh e-pad an Eil brezel-bed